《题湿洞》
宋代·连文凤

栖霞岭头起烟雾，栖霞洞前撼风雨。
洞门深锁碧泉寒，控寒玉壶冰雪贮。
未容俗客漱齿牙，且乞诗人涤肝腑。
何当买屋此山居，山中六月不知暑。

作者简介：福州三山人，字百正，号应山。宋末太学生，亦尝为官。宋亡入元，变姓名为罗公福，常与诸遗老结社吟诗。其诗清切流丽，入选月泉吟社为第一名。有《百正集》。